Τεχνητή Διακοπή Κύησης: Εμπειρίες γυναικών. Στάσεις και Αντιλήψεις γυναικολόγων
Creators: name: Παΐδα, Μελπομένη Σταμάτιου
Publisher: name: Aristotle University of Thessaloniki
Year: 2023
Subjects: Τεχνητή διακοπή κύησης
Έκτρωση
Κοινωνικό φύλο
Γυναίκες
Γυναικολόγοι
Termination of pregnancy
Abortion
Gender
Women
Gynecologists

description: Σκοπός της παρούσας μελέτης ήταν να διερευνήσει τις εμπειρίες γυναικών που προέβησαν σε τεχνητή διακοπή κύησης (ΤΔΚ) στην Ελλάδα, καθώς και τις στάσεις και αντιλήψεις γυναικολόγων που εργάζονται στη χώρα. Ακόμα, στόχος της έρευνας ήταν η μελέτη των διασταυρούμενων οπτικών γυναικών που έκαναν ΤΔΚ και παρόχων της συγκεκριμένης υπηρεσίας υγείας. Στην έρευνα χρησιμοποιήθηκε ποιοτική μεθοδολογία και συγκεκριμένα ημιδομημένες συνεντεύξεις. Το δείγμα συλλέχθηκε με τη μέθοδο της χιονοστιβάδας. Έλαβαν χώρα τριανταμία συνεντεύξεις με γυναίκες που είχαν προβεί σε ΤΔΚ και τριάντα τρείς συνεντεύξεις με γυναικολόγους, οι οποίες στη συνέχεια αναλύθηκαν με τη μέθοδο της θεματικής ανάλυσης. Από την ανάλυση των συνεντεύξεων προέκυψαν δύο κύριες θεματικές. Στην πρώτη θεματική παρατίθενται οι στάσεις των γυναικολόγων σε αντιπαραβολή με τις εμπειρίες και τις αναφερόμενες ανάγκες των γυναικών κατά τη διαδικασία της ΤΔΚ. Στη δεύτερη θεματική παρουσιάζονται οι αντιλήψεις των γυναικολόγων και των γυναικών αναφορικά με την ίδια τη διαδικασία της ΤΔΚ και το κύημα, οι διαφορές δημοσίου και ιδιωτικού τομέα όσον αφορά τη διενέργεια ΤΔΚ, οι περιπτώσεις στις οποίες δικαιολογείται η ΤΔΚ καθώς και το πώς βιώνουν οι γυναίκες τη διαδικασία. Η ανάλυση των αποτελεσμάτων καταδεικνύει ζητήματα πρόσβασης σε ΤΔΚ στο δημόσιο τομέα. Γίνεται εμφανής η ύπαρξη στίγματος γύρω από την ΤΔΚ, στο οποίο πιθανόν συνεισφέρουν και οι απόψεις σημαντικού αριθμού γυναικολόγων και γυναικών, οι οποίες/οι αντιλαμβάνονται το έμβρυο ως ζωή και την ΤΔΚ ως μία πράξη αντίστοιχη της δολοφονίας. Προκειμένου να γίνει γνωστή η διάσταση αυτών των προβλημάτων είναι απαραίτητη η διενέργεια ερευνών σχετικά με την πρόσβαση σε ΤΔΚ στο δημόσιο τομέα. Τέλος, κρίνεται αναγκαία η ανάπτυξη των κατάλληλων πολιτικών υγείας ώστε να είναι οι ΤΔΚ καθολικά προσβάσιμες και δωρεάν, καθώς και η ανάπτυξη πρωτοκόλλων ορθών πρακτικών για τη διενέργεια της διαδικασίας.
description: This study aimed to explore the experiences of women who underwent a termination of pregnancy (TOP) in Greece and the perspectives and attitudes of gynecologists practicing in the country, as well as look into the intersecting views of these women and health care providers who offer TOPs. This is a qualitative study using semi-structured, one on one interviews. Through snowball sampling, interviews with thirty-one women and thirty-three gynecologists were carried out. They were subsequently examined using thematic analysis. The study is divided into two sections. In the first one, the gynecologists’ attitudes are presented and compared to the experiences and expressed needs of patients during a TOP. The second section discusses the perspectives of both gynecologists and women concerning the fetus and the process of TOP. The differences between public and private health sector, the various occasions where a TOP is justified, and the way women experience the procedure are presented. Analysis of the results points to issues of access to TOPs in the public health sector. The stigma surrounding TOP becomes quite apparent, to which the opinions of a significant portion of gynecologists and women probably contribute, as they view the embryo as a living person and TOP as an act akin to murder. Further studies regarding access to TOPs are indicated to shed light on the extent of this matter. Finally, what emerges is the necessity of implementing health policies to make TOPs invariably accessible and free, as well as developing proper practice protocols for carrying out this procedure.